бъдат спазвани в отделни точки, когато престилката е съставена от различни елементи, които са подвижни един спрямо друг.
 4.8.2.6.
 Влекачите за полуремаркета с ниско шаси, и по-специално тези, чиято височина на прикачната повърхнина на седлото (определена в точка 6.20. от стандарт ISO 612:1978) може да бъде равна или по-малка от 1100 mm, могат да бъдат проектирани така, че да бъдат освободени от изискванията на точки 4.8.1.1., буква а), 4.8.1.3. и 4.8.2.4. Във връзка с това, калниците и престилките не трябва да покриват зоната непосредствено над гумите на задните оси, когато към влекачите е прикачено полуремарке, за да се избегне разрушаването на системата срещу пръски. Въпреки това, калниците и престилките на тези превозни средства трябва да отговарят на изискванията на точки 4.8.1.1., буква а), 4.8.1.3. и 4.8.2.4. в участъците, които са на повече от 60° от вертикалната линия, минаваща през центъра на колелото, пред и зад тези гуми.
 Поради това превозните средства, посочени в първата алинея трябва да бъдат проектирани така, че да отговарят на изискванията, определени в тази първа алинея, когато се използват без полуремарке.
 За да могат да бъдат изпълнени изискванията, определени в първата алинея, калниците и престилките могат да включват демонтируема част.
 4.8.3.
 Калобрани
 4.8.3.1.
 Широчината на калобрана трябва да отговаря на изискването за „q“ от точка 4.8.1.1., буква в), с изключение на онази част от него, която се намира в калника. В такива случаи тази част от калобрана трябва да бъде с широчина най-малкото равна на широчината на протектора на гумата.
 Широчината на частта от калобрана, която се намира под калника, трябва да удовлетворява условието, определено в първата алинея, с точност ± 10 mm от всяка страна.
 4.8.3.2.
 Като цяло положението на калобрана трябва да бъде вертикално.
 4.8.3.3.
 Максималната височина на долния ръб не трябва да надвишава 200 mm (фигура 3 от допълнението).
 Това разстояние се увеличава до 300 mm при последната ос, ако радиалното разстояние на долния ръб на външната престилка Rv не надвишава размерите на радиуса на гумите, монтирани на колелата на тази ос.
 Максималната височина на долния ръб на калобрана спрямо земята може да бъде увеличена до 300 mm, ако производителят счита, че това е технически целесъобразно с оглед на характеристиките на окачването.
 4.8.3.4.
 Калобранът не трябва да се намира на разстояние по-голямо от 300 mm от най-задния край на гумата, измерено хоризонтално.
 4.8.3.5.
 При група оси, където разстоянието „d“ между гумите на съседни оси е по-малко от 250 mm, с калобрани се оборудват само най-задните гуми. Калобран трябва да има зад всяко колело, когато разстоянието „d“ между гумите на съседни оси е 250 mm и по-голямо (фигура 4 от допълнението).
 4.8.3.6.
 Калобраните не трябва да се отклоняват на повече от 100 mm в задна посока при сила от 3 N на всеки 100 mm от широчината на калобрана, приложена в точка, разположена на 50 mm над долния ръб на калобрана.
 4.8.3.7.
 Цялата челна страна на частта от калобрана, която има минималните изисквани размери, трябва да е снабдена с устройство срещу пръски, което отговаря на спецификациите, определени в точка 3.1.
 4.8.3.8.
 Между долния заден